钦定古今图书集成/明伦汇编/官常典/第174卷 > 《为萧骠骑让太尉增封第三表》前人
## 钦定古今图书集成/明伦汇编/官常典/第174卷 > 《为萧骠骑让太尉增封第三表》前人

臣某言：“撰心求私，精衷请亮，情不感神，理无动天，诏
饰既降，辞表是绝，朱绂方臻，金铉未宥，魄虑再驰，诜然改席。臣局志久战，浅概已领，具烦寸管，备黩尺史，
旷旬浃景，祈指遂宜。犹谓设品分职，实以仰铨璧纬，
列宠县荣。故乃俯酌瑶陛，迹联盈缺，道协兴降，上睿
所以佥举，前英所以详能。今若第随私贵，爵与私富”，
紊荡邦经，断折民纪，岂可还风中叶，逖听遐代者也？
臣才乏往贤，绩谢古烈，妖锋孽火，将炎天地，幸郊甸
或静，江山以閟。文轩华剑，既荣既峻，侯封桂食，又盈
又满。禄高诮厚，任重责深，弱节兼诚，誓思不浅。伏愿
隆慈，特垂明愍。臣奉国犹家，虑公若私，秉轴之钧，心
希在治。不任恳恳之情。